Fl-Ingilterra: Għalliema akkużata li kellha atti sesswali ma' student ta' 15-il sena Għalliema li tgħix fl-Ingilterra u li kienet instabet ħatja li kienet bagħtet lil wieħed mill-istudenti ritratti tagħha b'sidirha barra u vidjos tagħha f' atti sessswali, issa tinsab għaddejja proċeduri ġodda fil-Qorti akkużata li għamelt atti sesswali mal-istess student. L-istudent għandu 15-il sena. Kien f'Settembru tas-sena li għaddiet meta Kandice Barber a' 35 sena kienet instabet ħatja fil-Qorti ta' Aylesbury li kkomunikat materjal sesswali ma' student. Hi kienet bagħtitlu il-materjal permezz ta' SnapChat. Ġara li l-Qorti ma setgħet toħroġ b'verdett fuq l-akkużi li hi għamlet atti sesswali ma' dan l-istudent u għalhekk kien ordnat li l-proċeduri isiru mill-ġdid. Fil-bidu tal-proċeduri l-ġodda, il-Qorti semgħet kif l-istudent kien imħasseb u mbeżża u dan hekk kif l-allegatiatti sesswali ma' l-għalliema xterdu mal-iskola kollha. Intqal li l-għalliema allegatament wissiet lill-istudent li hi tniżżlu magħha jekk tinkixef li huma kellhom relazzjoni. Il-prosekutur Richard Milne spjega lill-Qorti li Barbe kien irnexxielha takkwista in-numru tal-mowbajl tal-istudent. Dan hi akkwistatu waqt l-isports day u mbagħad bdiet tibgħatlu l-messaġġi. L-istudent spjega kif il-messaġġi kienu evolvew u xahar biss wara, l-għalliema talbitu li jiltaqgħu barra l-iskola. Hu issuġġerilha xi għelieqi li hemm fil-viċinanzi. L-istudent qal li hu ħaseb li hi riedet tmur x'imkien fil-privat minħabba li kienet imħassba. li jistgħu jarawha ma' student. Fil-Qorti ssemma' kif hemmhekk hi staqsietu jekk iridx jagħmel atti sesswali u hu wieġeb fl-affermattiv. L-affarijiet marru għall-agħar meta bdiet tiġri ix-xniegħat li l-istudent u l-għalliema kienu qed ikunu flimkien. Allegatament hi qalet li kienet tqila u li t-tarbija aktarx li kienet tiegħu. Aktar tard jidher li hi tilfet it-tarbija. Jidher li hi anki bdiet tgħid lill-istudent biex jarmi l-messaġġi. "Jien bdejt nippanikkja u ma kontx naf x'se naqbad nagħmel. Għidt lil sħabi dwar il-messaġġi. Huma kienu xxukkjati għax ma stennewx hekk mill-għalliema", qal l-istudent.